K O R R A L D U S

Haapsalu,					                                     29. august 2012 nr 509

Projekteerimistingimuste kinnitamine 
(Raudtee tn 21, Haapsalu)

Läbi vaadanud taotluse nr 7-2.15/2235 Raudtee tn 21 kinnistul asuva elamu rekonstrueerimise ja juurdeehitusprojekti  projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Raudtee tn 21 kinnistul asuva elamu rekonstrueerimise ja laiendamisprojekti projekteerimistingimused nr 22-12 (lisatud).
2.	Korraldus teha teatavaks Jekaterina Romanovale (katja.romanova@mail.ru) korralduse koopia (koos lisaga) saatmisega e-posti teel.
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   29.08.2012.a. korraldusele nr 509

PROJEKTERIMITINGIMUSED nr 22-12
ELAMU REKONSTRUEERIMISE JA LAIENDAMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT     Raudtee tn 21, Haapsalu, Läänemaa
KINNISTU     
katastritunnus:                  18301:013:0920
registriosa number:           701232/7012 
pindala:                             1175m2
omanik:                             Jekaterina Romanova, Maksim Romanov

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Raudtee tn 21 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: 1984.a. ehitatud elamu (reg nr 105000891).

2.	Linnaehituslikud ja arhitektuursed nõuded projekteerimiseks
2.1	ÜLDIST: olemasolevat kahe-ühekordset pereelamut kavandatakse rekonstrueerida (muudetakse sisemist plaanilahendust, hoone välisfassaadid soojustatakse ja viimistletakse)  ja laiendada. 
2.2	HOONESTUSALA: vt lisa – asendiskeem. Juurdeehitus kavandada  minimaalselt 4m kaugusele naaberkinnistute piiridest. Elamu peab jääma tingimustele lisatud skeemil näidatud hoonestusalasse. Hoonestusalast võivad kinnistu piirides välja ulatuda katuseräästad, varikatused ning välistrepid.
2.3	HOONE KAUGUS TÄNAVAPOOLSEST KRUNDIPIIRIST: elamu laiendus ei tohi ulatuda olemasoleva elamu põhimahust tänava poole. Soovitavalt projekteerida juurdeehitus tagasiastega.
2.4	KRUNDI LUBATAV SUURIM EHITUSALUNE PIND: olemasolev - 118m2 , maksimaalne – 230m2 (täisehituse % - 20%).
2.5	EHITISTE LUBATUD SUURIM KÕRGUS: olemasoleva elamu kõrgus (7,90m). 
2.6	KORRUSTE ARV: osaliselt 2-korrust, osaliselt 1-korrus. Juurdeehitus projekteerida ühekorruseline.
2.7	KATUSETÜÜP: olemasoleval elamul madalakaldeline viilkatus, laiendusel analoogne lahendus.
2.8	KATUSEKALLE: laienduse katuse räästanurk projekteerida analoogne olemasoleva elamule (190). Sadeveed immutada omal kinnistul.
2.9	     KATUSEKATE: olemasoleva eterniitkatusekatte asemele võib projekteerida elamule ja juurdeehitusele ühtse uue katusekatte, soovitavalt plekk. 
2.10	HARJAJOON/RÄÄSTAJOON: elamu laienduse harjajoon projekteerida paralleelne Raudtee tänavaga. 
2.11	AKNAD JA UKSED: avatäidete kuju ja jaotus lahendada projektiga, arvestada olemasoleva hoone arhitektuurse laadiga.
2.12	VÄLISVIIMISTLUS: kuna olemasoleva elamu välisseinu kavandatakse soojustada, anda elamu ja juurdeehituse välisviimistluse lahendus (materjalid, värvitoonid). Soovitavad materjalid krohv, puit. 
2.13	PIIRDED JA VÄRAVAD: olemasoleva hekita võrkpiirde asemele projekteerida tänava äärde puitpiire ja – väravad. Kruntide vahele võib projekteerida ka metallvõrk piirde.
2.14	PARKIMINE: oma kinnistul, vähemalt kaks kohta. 
2.15	HOONE TULEPÜSIVUSKLASS: TP3.
2.16	TULEOHUTUS: tagada ehitise vastavus tuleohutusnõuetele.
2.17	KÕRGUSLIK SIDUMINE: +-0.00= (kõrgusmärk) anda projektiga. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.
4.2	Kinnistule võib rajada maakütte.

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõuded vastavalt MKM 20.12.2007 määrusele nr 258. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
5.5	Hoonete ja rajatiste sidumine anda koordinaatidega L-EST97 koordinaatsüsteemis. Täiendavad sidemed anda joonmõõtudega kas olemasolevatest hoonetest või krundi piiridest.
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: Raudtee tn 21 asendiskeem 1 lehel